title: A Bizottság (EU) 2021/669 végrehajtási rendelete (2021. április 23.) a Corynebacterium casei KCCM 80190, a Corynebacterium glutamicum KCCM 80216 vagy a Corynebacterium glutamicum KCTC 12307BP által termelt, technikai tisztaságú L-lizin-monohidroklorid és folyékony L-lizin bázis valamennyi állatfaj esetében felhasználható takarmány-adalékanyagként történő engedélyezéséről (EGT-vonatkozású szöveg)

text:
                  2021.4.26.

                  HU

                  Az Európai Unió Hivatalos Lapja

                  L 141/7

         A BIZOTTSÁG (EU) 2021/669 VÉGREHAJTÁSI RENDELETE
         (2021. április 23.)
         a Corynebacterium casei KCCM 80190, a Corynebacterium glutamicum KCCM 80216 vagy a Corynebacterium glutamicum KCTC 12307BP által termelt, technikai tisztaságú L-lizin-monohidroklorid és folyékony L-lizin bázis valamennyi állatfaj esetében felhasználható takarmány-adalékanyagként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikke (1) bekezdésének megfelelően kérelmeket nyújtottak be a folyékony L-lizin bázis és a technikai tisztaságú L-lizin-monohidroklorid valamennyi állatfaj takarmányban és ivóvízben használt, tápértékkel rendelkező takarmány-adalékanyagaként történő engedélyezése iránt. A kérelmekhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (3)

                     A kérelmek a „tápértékkel rendelkező adalékanyagok” adalékanyag-kategóriába, az „aminosavak, sóik és analógjaik” funkcionális csoportba sorolandó, a Corynebacterium casei KCCM 80190, a Corynebacterium glutamicum KCCM 80216 vagy a Corynebacterium glutamicum KCTC 12307BP által termelt L-lizin-bázis (folyékony) és L-lizin-monohidroklorid (technikai tisztaságú) valamennyi állatfaj takarmány-adalékanyagaként történő engedélyezésére vonatkoznak.

                     (4)

                     2020. szeptember 30-i (2) és 2020. november 18-i (3)
                        , (4) véleményében az Európai Élelmiszerbiztonsági Hatóság (a továbbiakban: Hatóság) megállapította, hogy – a javasolt felhasználási feltételek mellett – a Corynebacterium casei KCCM 80190, a Corynebacterium glutamicum KCCM 80216 vagy a Corynebacterium glutamicum KCTC 12307BP által termelt L-lizin-bázis (folyékony) és L-lizin-monohidroklorid (technikai tisztaságú) nincs káros hatással sem az állatok, sem a fogyasztók egészségére, sem pedig a környezetre. A Corynebacterium glutamicum KCCM 80216 vagy a Corynebacterium glutamicum KCTC 12307BP által termelt L-lizin-bázis (folyékony) és L-lizin-monohidroklorid (technikai tisztaságú) felhasználóinak biztonságával kapcsolatban a Hatóság levonta következtetéseit. Megállapította, hogy a Corynebacterium casei KCCM 80190 által termelt L-lizin-monohidroklorid (technikai tisztaságú) és L-lizin-bázis (folyékony) belélegezve veszélyesnek minősül, és hogy a Corynebacterium casei KCCM 80190 által termelt L-lizin-monohidroklorid (technikai tisztaságú) enyhe szemirritációt okoz. Ezért megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A Hatóság arra a következtetésre jutott, hogy a Corynebacterium casei KCCM 80190, a Corynebacterium glutamicum KCCM 80216 vagy a Corynebacterium glutamicum KCTC 12307BP által termelt L-lizin-bázis (folyékony) és L-lizin-monohidroklorid (technikai tisztaságú) valamennyi állatfaj esetében az L-lizin esszenciális aminosav hatékony forrása. Ahhoz, hogy a kérődzők teljes mértékben hasznosítani tudják a kiegészítésként adott L-lizint, azt védeni kell a bendőben való lebomlástól. Véleményeiben a Hatóság egy korábbi nyilatkozatára hivatkozott, amely szerint az ivóvízzel bejuttatott aminosavak a táplálkozás kiegyensúlyozatlanságához és higiéniai aggályokhoz vezethetnek. Maximális mennyiséget azonban nem javasolt az L-lizinnel történő kiegészítés esetére. Helyénvaló ezért az adalékanyag és az azt tartalmazó előkeverékek címkéjén egy arra vonatkozó figyelmeztetést feltüntetni, hogy különösen az L-lizin aminosavval ivóvízen keresztül történő kiegészítés esetén figyelembe kell venni az összes esszenciális és feltételesen esszenciális aminosavnak a táplálékkal történő bevitelét.

                     (5)

                     A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentéseket.

                     (6)

                     A Corynebacterium casei KCCM 80190, a Corynebacterium glutamicum KCCM 80216 vagy a Corynebacterium glutamicum KCTC 12307BP által termelt L-lizin-bázis (folyékony) és L-lizin-monohidroklorid (technikai tisztaságú) értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyag felhasználását az e rendelet mellékletében meghatározottak szerint engedélyezni kell.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, a „tápértékkel rendelkező adalékanyagok” kategóriába és az „aminosavak, sóik és analógjaik” funkcionális csoportba tartozó anyagok takarmány-adalékanyagként való használata a mellékletben meghatározott feltételek mellett engedélyezett.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. április 23-án.

                  a Bizottság részéről

                  az elnök

               Ursula VON DER LEYEN

            (1)  HL L 268., 2003.10.18., 29. o.

            (2)  The EFSA Journal (2020); 18(11):6285.

            (3)  The EFSA Journal (2020); 18(12):6333.

            (4)  The EFSA Journal (2020); 18(12):6334.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        mg/kg 12 %-os nedvességtartalmú teljes értékű takarmányban

                           Kategória: tápértékkel rendelkező adalékanyagok.

                           Funkcionális csoport: aminosavak, sóik és analógjaik

                        3c320

                        –

                        L-lizin-bázis (folyékony)

                           Az adalékanyag összetétele:

                        L-lizin vizes oldata legalább 50 % L-lizinnel.

                        Valamennyi faj

                        -

                        -

                        -

                                    1.

                                    A lizintartalmat fel kell tüntetni az adalékanyag címkéjén.

                                    2.

                                    Az L-lizin-bázis (folyékony) forgalomba hozatala és készítmény formájában, adalékanyagként való felhasználása megengedett.

                                    3.

                                    Az adalékanyag ivóvízen keresztül is adható.

                                    4.

                                    Az adalékanyag és az előkeverékek címkéjén fel kell tüntetni a következőket: „Az L-lizinnel – különösen az ivóvízen keresztül – történő kiegészítés esetén az egyensúlyhiányok elkerülése végett figyelembe kell venni az összes esszenciális és feltételesen esszenciális aminosavat.”

                                    5.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a belélegzésből és a szemmel, valamint a bőrrel való érintkezésből fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket megfelelő egyéni védőeszközzel, többek között védőmaszkkal, védőszemüveggel és védőkesztyűvel kell használni.

                        2031. május 16.

                           A hatóanyag jellemzése:

                           Corynebacterium casei KCCM 80190 baktériummal való fermentáció útján előállított L-lizin.
                        Kémiai képlet: NH2-(CH2)4-CH(NH2)-COOH
                        CAS-szám: 56-87-1

                           Analitikai módszerek
                            (1):
                        A takarmány-adalékanyag és a 10 %-nál több lizint tartalmazó előkeverékek lizintartalmának mennyiségi meghatározása:

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD) – EN ISO 17180.

                              Az előkeverékek, a takarmánykeverékek és a takarmány-alapanyagok lizintartalmának mennyiségi meghatározása:

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS), 152/2009/EK bizottsági rendelet (III. melléklet, F. pont).

                              A víz lizintartalmának mennyiségi meghatározása:

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD), vagy

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FD).

                        3c326

                        –

                        L-lizin-bázis (folyékony)

                           Az adalékanyag összetétele:

                        L-lizin vizes oldata legalább 50 % L-lizinnel.

                        Valamennyi faj

                        -

                        -

                        -

                                    1.

                                    A lizintartalmat fel kell tüntetni az adalékanyag címkéjén.

                                    2.

                                    Az L-lizin-bázis (folyékony) forgalomba hozatala és készítmény formájában, adalékanyagként való felhasználása megengedett.

                                    3.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a belégzésből fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket megfelelő egyéni védőeszközökkel, többek között védőmaszkkal kell használni.

                        2031. május 16.

                           A hatóanyag jellemzése:

                           Corynebacterium glutamicum KCCM 80216 vagy Corynebacterium glutamicum KCTC 12307BP baktériummal való fermentáció útján előállított L-lizin.
                        Kémiai képlet: NH2-(CH2)4-CH(NH2)-COOH
                        CAS-szám: 56-87-1

                           Analitikai módszerek
                            (1):
                        A takarmány-adalékanyag és a 10 %-nál több lizint tartalmazó előkeverékek lizintartalmának mennyiségi meghatározása:

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD) – EN ISO 17180.

                              Az előkeverékek, a takarmánykeverékek és a takarmány-alapanyagok lizintartalmának mennyiségi meghatározása:

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS), 152/2009/EK bizottsági rendelet (III. melléklet, F. pont).

                              A víz lizintartalmának mennyiségi meghatározása:

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD), vagy

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FD).

                        3c322

                        L-lizin-monohidroklorid (technikai tisztaságú)

                           Az adalékanyag összetétele:

                        Por alakú L-lizin-monohidroklorid legalább 78 %-os L-lizin-tartalommal és legfeljebb 1,5 %-os nedvességtartalommal.

                        Valamennyi faj

                        -

                        -

                        -

                                    1.

                                    A lizintartalmat fel kell tüntetni az adalékanyag címkéjén.

                                    2.

                                    Az L-lizin-monohidroklorid (technikai tisztaságú) forgalomba hozatala és készítmény formájában, adalékanyagként való felhasználása megengedett.

                                    3.

                                    Az adalékanyag ivóvízen keresztül is adható.

                                    4.

                                    Az adalékanyag és az előkeverékek címkéjén fel kell tüntetni a következőket: „Az L-lizinnel – különösen az ivóvízen keresztül – történő kiegészítés esetén az egyensúlyhiányok elkerülése végett figyelembe kell venni az összes esszenciális és feltételesen esszenciális aminosavat.”

                                    5.

                                    Az adalékanyag endotoxintartalmának és porképző képességének olyannak kell lennie, hogy az endotoxinexpozíció legfeljebb 1 600  IU endotoxin/légköbméter értékre korlátozódjon (2).

                                    6.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a belélegzésből és a szemmel, valamint a bőrrel való érintkezésből fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket megfelelő egyéni védőeszközzel, többek között védőmaszkkal, védőszemüveggel és védőkesztyűvel kell használni.

                        2031. május 16.

                           A hatóanyag jellemzése:

                        A következő baktériummal való fermentáció útján előállított L-lizin-monohidroklorid:

                           Corynebacterium casei KCCM 80190
                        Kémiai képlet: NH2-(CH2)4-CH(NH2)-COOH
                        CAS-szám: 657-27-2

                           Analitikai módszerek
                            (1):
                        A takarmány-adalékanyagban található L-lizin-monohidroklorid azonosítására:

                                    —

                                    a Food Chemical Codex L-lizin-monohidrokloridról szóló monográfiája („L-lysine monohydrochloride monograph”).

                              A takarmány-adalékanyag és a 10 %-nál több lizint tartalmazó előkeverékek lizintartalmának mennyiségi meghatározása:

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD) – EN ISO 17180.

                              Az előkeverékek, a takarmánykeverékek és a takarmány-alapanyagok lizintartalmának mennyiségi meghatározása:

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS), 152/2009/EK bizottsági rendelet (III. melléklet, F. pont).

                              A víz lizintartalmának mennyiségi meghatározása:

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD), vagy

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FD).

                        3c327

                        L-lizin-monohidroklorid (technikai tisztaságú)

                           Az adalékanyag összetétele:

                        Por alakú L-lizin-monohidroklorid legalább 78 %-os L-lizin-tartalommal és legfeljebb 1,5 %-os nedvességtartalommal.

                        Valamennyi faj

                        -

                        -

                        -

                                    1.

                                    A lizintartalmat fel kell tüntetni az adalékanyag címkéjén.

                                    2.

                                    Az L-lizin-monohidroklorid (technikai tisztaságú) forgalomba hozatala és készítmény formájában, adalékanyagként való felhasználása megengedett.

                                    3.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a belélegzésből és a szemmel való érintkezésből fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket megfelelő egyéni védőeszközökkel, többek között védőmaszkkal és védőszemüveggel kell használni.

                        2031. május 16.

                           A hatóanyag jellemzése:

                        A következő baktériumokkal való fermentáció útján előállított L-lizin-monohidroklorid:

                           Corynebacterium glutamicum KCCM 80216 vagy Corynebacterium glutamicum KCTC 12307BP
                        Kémiai képlet: NH2-(CH2)4-CH(NH2)-COOH
                        CAS-szám: 657-27-2

                           Analitikai módszerek
                            (1):
                        A takarmány-adalékanyagban található L-lizin-monohidroklorid azonosítására:

                                    —

                                    a Food Chemical Codex L-lizin-monohidrokloridról szóló monográfiája („L-lysine monohydrochloride monograph”).

                              A takarmány-adalékanyag és a 10 %-nál több lizint tartalmazó előkeverékek lizintartalmának mennyiségi meghatározása:

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS/FLD) – EN ISO 17180.

                              Az előkeverékek, a takarmánykeverékek és a takarmány-alapanyagok lizintartalmának mennyiségi meghatározása:

                                    —

                                    ioncserés kromatográfia oszlopról való eluálódás utáni származékképzéssel és optikai meghatározással (IEC-VIS), 152/2009/EK bizottsági rendelet (III. melléklet, F. pont).

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports.

               (2)  Az adalékanyag endotoxinszintje és porképző képessége alapján, az EFSA által használt módszer (EFSA Journal 2017;15(3):4705) szerint kiszámított expozíció; analitikai módszer: Európai Gyógyszerkönyv 2.6.14. (bakteriális endotoxinok).


title: A Bizottság (EU) 2021/1367 végrehajtási rendelete (2021. augusztus 6.) egyes áruk Kombinált Nómenklatúra szerinti besorolásáról

text:
                  2021.8.17.

                  HU

                  Az Európai Unió Hivatalos Lapja

                  L 294/1

         A BIZOTTSÁG (EU) 2021/1367 VÉGREHAJTÁSI RENDELETE
         (2021. augusztus 6.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. augusztus 6-án.

                  a Bizottság részéről

               Gerassimos THOMAS

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás (KN-kód)

                        Indokolás

                        (1)

                        (2)

                        (3)

                        Négykerekű jármű, DC 24V 800W elektromos motorral, amelyet két 12V-os, 45Ah kapacitású újratölthető telep hajt. Kb. 65 cm szélességű, 125 cm hosszúságú és 129 cm magasságú (az ülés háttámlájánál mérve, lehajtott háttámlával 85 cm magas). Teljes tömege kb. 107 kg (telepekkel együtt 108 kg). Maximális teherbírása kb. 130 kg.
                        A jármű a következő tulajdonságokkal rendelkezik:

                                    —

                                    az elülső és a hátsó részt összekötő vízszintes alappal, az alapot semmilyen módon nem lehet a felhasználó igényei szerint állítani (pl. összecsukni vagy elbillenteni),

                                    —

                                    két rugós tengellyel, hátsótengely-meghajtással és 820 mm-es tengelytávval,

                                    —

                                    130-os kapaszkodóképességgel,

                                    —

                                    210 cm-es fordulókörrel,

                                    —

                                    két felfújható kerékkészlettel (a hátsó kerekek nagyobbak az elsőknél),

                                    —

                                    konfigurálható, állítható magasságú, elforgatható ülés támasztékokkal és karfával, valamint a láb számára csúszásgátlóval ellátott felülettel,

                                    —

                                    állítható, lehajtható kormányoszloppal, ovális alakú kormányszarvakkal,

                                    —

                                    első és hátsó fényszórókkal, irányjelzőkkel és visszapillantó tükrökkel.

                              A kormányoszlopon műszerfal is van, rajta egy kapcsolódoboz, egy sebességellenőrző, egy kürtgomb, egy üresjárat-gomb, egy villanófény-kapcsoló, egy fényszóró-kapcsoló, egy telepállapot-jelző és egy sebességbeállító.
                        A jármű két, gyorsításra, fékezésre és hátramenetbe kapcsolásra alkalmas, kézzel működtetett karral rendelkezik. A kormányzás beállítható úgy, hogy egy kézzel lehessen működtetni.
                        „Intelligens” energia-visszatápláló elektromágneses fékrendszerrel rendelkezik.
                        Teljesen feltöltött telepekkel a jármű legfeljebb 45 kilométert tud megtenni, maximális sebessége kb. 15–16 km/h.
                        Szerelhetők rá hátulra kicsi borulásgátló kerekek, bevásárlókosár, sétabot-tartó stb.
                        Szállítás céljából pakolható. Használható közúton, járdán, gyalogúton, parkok ösvényein, kerékpárutakon és egyes szabadidős útvonalakon, vagy gyalogosok számára fenntartott helyeken (pl. bevásárlónegyedekben).
                        Lásd a képet (*1).

                        8703 10 18

                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8703 , a 8703 10  és a 8703 10 18  KN-kód szövege határozza meg.
                        A 8713  vtsz. alá, fogyatékos személy részére szánt rokkantkocsiként történő besorolása kizárt, mivel a járművet nem kifejezetten fogyatékos személyek szállítására tervezték: nem rendelkezik a fogyatékosság enyhítését szolgáló speciális jellemzőkkel.
                        Jóllehet a jármű kialakítása olyan, hogy egy kézzel is lehet irányítani a kormányzást, valamint egy kényelmes forgó ülése van, támasztékokkal, és csúszásgátló felülettel a lábnak (továbbá opcionálisan felszerelhető kicsi borulásgátló kerekekkel), e tulajdonságok objektíven nem olyan speciális jellemzők, amelyeket a fogyatékosság enyhítésére szántak (lásd a Kombinált Nómenklatúra Magyarázata 8713 90 00  vámtarifaalszámhoz tartozó magyarázatát, a HR Magyarázat 8713  vtsz.-hoz tartozó magyarázatát és a HR 8703.10/1 Áruosztályozási Véleményt).
                        Továbbá a külön álló, állítható kormányoszloppal felszerelt járművek, valamint a 10 km/h sebességet meghaladó maximális sebességű járművek nem tartoznak a 8713  vtsz. alá (lásd szintén a Kombinált Nómenklatúra Magyarázata 8713 90 00  vámtarifaalszámhoz tartozó magyarázatát).
                        A járművet személyek szállítására használják, és a vám elé állításkor nem lehet kizárólag fogyatékos személyeknek szánt járműként azonosítani (lásd a C-198/15 sz. ügyet  (1)) objektív jellemzői és tulajdonságai alapján, amelyeket a vámkezeléskor kell értékelni (lásd a C-286/15 sz. ügyet  (2)). Nem vehetők figyelembe a jármű vámkezelés utáni átalakításai, sem a nemzeti hatóságok által bármely, a vámjogszabályokban meghatározottaktól eltérő célból végzett értékelés.
                        A jármű a személyek szállítására szolgáló járműveknek egy speciális típusa.
                        Ezért a 8703 10 18  KN-kód alá kell besorolni elsősorban személyszállításra tervezett, a golfkocsikhoz hasonló gépjárműként.

               (*1)  A kép csupán tájékoztató jellegű.

               (1)  A Bíróság 2016. május 26-i ítélete, Invamed Group Ltd és társai kontra Commissioners for Her Majesty’s Revenue & Customs C-198/15, ECLI:EU:C:2016:362.

               (2)  A Bíróság 2016. május 26-i ítélete, Latvijas propāna gaze, C-286/15, ECLI:EU:C:2016:363, 33. pont.


title: A Bizottság (EU) 2021/2307 végrehajtási rendelete (2021. október 21.) az Unióba való behozatalra szánt ökológiai és átállási termékekhez szükséges dokumentumokra és értesítésekre vonatkozó szabályok megállapításáról (EGT-vonatkozású szöveg)

text:
                  2021.12.27.

                  HU

                  Az Európai Unió Hivatalos Lapja

                  L 461/30

         A BIZOTTSÁG (EU) 2021/2307 VÉGREHAJTÁSI RENDELETE
         (2021. október 21.)
         az Unióba való behozatalra szánt ökológiai és átállási termékekhez szükséges dokumentumokra és értesítésekre vonatkozó szabályok megállapításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ökológiai termelésről és az ökológiai termékek jelöléséről, valamint a 834/2007/EK tanácsi rendelet hatályon kívül helyezéséről szóló, 2018. május 30-i (EU) 2018/848 európai parlamenti és tanácsi rendeletre (1) és különösen annak 39. cikke (2) bekezdésének b) és c) pontjára és 43. cikkének (7) bekezdésére,
         mivel:

                     (1)

                     Az (EU) 2018/848 rendelet 45. cikkének (1) bekezdésével összhangban egy termék egy harmadik országból ökológiai termékként vagy átállási termékként való forgalomba hozatal céljára importálható lehet az Unióba. Ezért egyes uniós vállalkozók számára részletes szabályokat kell megállapítani a szállítmányok Unióba való beléptetését illetően, valamint egy szállítmány vagy szállítmányrész Unióban való szabad forgalomba bocsátását követően. E vállalkozók azok az importőrök, akik a szállítmányt az Unióban való szabad forgalomba bocsátás céljából bemutatják, illetve a nevükben eljáró vállalkozók, valamint azok az első címzettek és címzettek, akik a szállítmányt vagy szállítmányrészt átveszik.

                     (2)

                     A szállítmányok nyomon követhetőségét biztosító hatósági ellenőrzési rendszer megszervezése érdekében az importőrnek előzetes értesítést kell adnia a szállítmány érkezéséről az illetékes hatóság és saját ellenőrző hatósága vagy ellenőrző szervezete számára az (EU) 2021/2306 felhatalmazáson alapuló bizottsági rendelet (2) által előírt ellenőrzési tanúsítványra vonatkozó releváns információk benyújtásával.

                     (3)

                     Ezenkívül részletes szabályokat kell megállapítani az ellenőrzési tanúsítvány kivonatának tartalmára vonatkozóan, valamint a tanúsítvány kiállításához használandó műszaki eszközökkel kapcsolatban.

                     (4)

                     Az ellenőrző hatóságok vagy ellenőrző szervezetek kérésére az importőr, az első címzett és a címzett köteles bemutatani az ellenőrzési tanúsítványt vagy annak kivonatát. Az (EU) 2018/848 rendelet 39. cikke (1) bekezdése d) pontjának i. alpontjában említett ökológiai vagy átállási termelőegység leírásában az importőr, az első címzett és a címzett által feltüntetendő információk tekintetében további kötelezettségeket kell megállapítani.

                     (5)

                     A meg nem felelések megfelelő nyomon követésének biztosítása érdekében a tagállamok és a Bizottság az ökológiai gazdálkodásra vonatkozó információs rendszeren keresztül megosztják egymással a szállítmányokon valamely tagállam illetékes hatósága által végzett ellenőrzések során feltárt, feltételezett vagy megállapított meg nem felelésre vonatkozó információkat.

                     (6)

                     Az (EU) 2021/2306 felhatalmazáson alapuló rendelettel összhangban a papíralapú ellenőrzési tanúsítvány és az ellenőrzési tanúsítványok papíralapú, kézi aláírással érvényesített kivonata tekintetében átmeneti követelményeket kell megállapítani az ilyen tanúsítványnak és kivonatának az első címzett és a címzett általi használatára vonatkozóan, valamint követelményként elő kell írni, hogy ilyen tanúsítványnak és kivonatnak kell kísérnie az árukat az első címzett és a címzett telephelyére.

                     (7)

                     Az egyértelműség és a jogbiztonság érdekében ezt a rendeletet az (EU) 2018/848 rendelet alkalmazásának kezdőnapjától kell alkalmazni.

                     (8)

                     Az e rendeletben előírt intézkedések összhangban vannak az ökológiai termeléssel foglalkozó bizottság véleményével,

               ELFOGADTA EZT A RENDELETET:

            1. cikk
            Tárgy
            Ez a rendelet szabályokat állapít meg a következők tekintetében:

                        a)

                        az importőrök, a szállítmányokért felelős vállalkozók, az első címzettek és a címzettek nyilatkozatai és közlései a harmadik országokból származó termékek ökológiai termékként vagy átállási termékként való uniós forgalomba hozatala céljából történő behozatala kapcsán; továbbá

                        b)

                        a tagállamok illetékes hatóságai által adott értesítés a szállítmányok feltételezett vagy megállapított meg nem feleléséről.

            2. cikk
            Fogalommeghatározások
            E rendelet alkalmazásában:

                        1.

                        „importőr”: az Unióban letelepedett és az (EU) 2018/848 rendeletben említett ellenőrzési rendszer hatálya alá tartozó természetes vagy jogi személy, aki vagy amely a szállítmányt az Unióban való szabad forgalomba bocsátás céljából önállóan vagy képviselőn keresztül bemutatja;

                        2.

                        „a szállítmányért felelős vállalkozó”: az (EU) 2021/2306 felhatalmazáson alapuló rendelet 6. cikke (4) bekezdésének és az (EU) 2019/2123 felhatalmazáson alapuló bizottsági rendeletnek (3) az alkalmazásában vagy az importőr, vagy az az Unióban letelepedett természetes vagy jogi személy, aki vagy amely az importőr nevében bemutatja a szállítmányt a határállomáson;

                        3.

                        „első címzett”: az Unióban letelepedett és az (EU) 2018/848 rendeletben említett ellenőrzési rendszer hatálya alá tartozó természetes vagy jogi személy, akinek a szabad forgalomba bocsátást követően az importőr a szállítmányt leszállítja, és aki azt további előkészítés és/vagy forgalmazás céljából átveszi;

                        4.

                        „címzett”: az Unióban letelepedett és az (EU) 2018/848 rendeletben említett ellenőrzési rendszer hatálya alá tartozó természetes vagy jogi személy, akinek a szabad forgalomba bocsátást követően az importőr a szállítmány felosztásával nyert tételt leszállítja, és aki azt további előkészítés és/vagy forgalmazás céljából átveszi;

                        5.

                        „szállítmány”: az ökológiai termékként vagy átállási termékként való uniós forgalomba hozatalra szánt termékek szállítmánya az (EU) 2017/625 európai parlamenti és tanácsi rendelet (4) 3. cikkének 37. pontjában foglalt meghatározás szerint; az (EU) 2021/2305 felhatalmazáson alapuló bizottsági rendelettel (5) összhangban a határállomásokon végzett hatósági ellenőrzések alól mentesített ökológiai termékek és átállási termékek esetében azonban olyan egy vagy több Kombinált Nómenklatúra-kód alá tartozó, egyetlen ellenőrzési tanúsítványban szereplő termékmennyiség, amelyet ugyanazon harmadik országból szállítanak ugyanazon szállítóeszközön és importőrön keresztül.

            3. cikk
            Előzetes érkezési értesítés

               (1)   Az importőr vagy adott esetben a szállítmányért felelős vállalkozó minden egyes szállítmány határállomásra vagy szabad forgalomba bocsátási helyre történő érkezéséről előzetes értesítést küld azáltal, hogy az ellenőrzési tanúsítvány vonatkozó részét az (EU) 2021/2306 felhatalmazáson alapuló rendelet mellékletében szereplő minta és megjegyzések alapján az (EU) 2019/1715 bizottsági végrehajtási rendelet (6) 2. cikkének 36. pontjában említett kereskedelem-ellenőrzési és szakértői rendszeren (TRACES) keresztül kitölti és benyújtja a következő jogalanyoknak:

                           a)

                           az (EU) 2021/2306 felhatalmazáson alapuló rendelet 6. cikkében említett illetékes hatóság;

                           b)

                           az importőr ellenőrző hatósága vagy ellenőrző szervezete.

               (2)   A határállomásokon hatósági ellenőrzésnek alávetett minden szállítmányra az (1) bekezdés mellett az (EU) 2017/625 rendelet 56. cikke (3) bekezdésének a) pontja értelmében a szállítmányok érkezési helye szerinti határállomás illetékes hatóságai felé adott előzetes értesítésre vonatkozó követelmények is alkalmazandók.

               (3)   Az (1) bekezdés szerinti előzetes értesítéseket az (EU) 2019/1013 bizottsági végrehajtási rendeletben (7) megállapított minimális időkövetelmények tiszteletben tartásával kell megadni.

            4. cikk
            Ellenőrzési tanúsítvány és az ellenőrzési tanúsítvány kivonata

               (1)   Az importőr és az első címzett a TRACES rendszerben a következőképpen tölti ki az ellenőrzési tanúsítványt:

                           a)

                           a különleges vámeljárásokra vonatkozó 23. rovatban az importőr minden információt megad a TRACES rendszerben, kivéve a releváns illetékes hatóság által végzett ellenőrzésre vonatkozó információkat;

                           b)

                           az első címzettre vonatkozó 24. rovatban az importőr megadja a TRACES rendszerben az információkat, ha azokat nem adta meg az ellenőrző hatóság vagy ellenőrző szervezet a harmadik országban, mielőtt az illetékes hatóság elvégezte volna a szállítmány ellenőrzését és az ellenőrzési tanúsítvány érvényesítését; és

                           c)

                           az első címzett nyilatkozatára vonatkozó 31. rovatot a szállítmány szabad forgalomba bocsátását követő átvételekor az első címzett tölti ki a TRACES rendszerben.

               (2)   Ha a szállítmányról az (EU) 2021/2306 felhatalmazáson alapuló rendelet 6. cikkének (3) bekezdésével összhangban hozott határozat értelmében a szállítmány szabad forgalomba bocsátható, az importőrnek a 952/2013/EU európai parlamenti és tanácsi rendelet (8) 158. cikkének (1) bekezdésében említett, szabad forgalomba bocsátásra vonatkozó vám-árunyilatkozatban fel kell tüntetnie az ellenőrzési tanúsítvány számát.

               (3)   Amennyiben a vámfelügyelet alatt és az (EU) 2021/2306 felhatalmazáson alapuló rendelet 6. cikkének (6) bekezdése szerinti szabad forgalomba bocsátás előtt a szállítmányt különböző tételekre osztják fel, az importőr az ellenőrzési tanúsítvány kivonatát minden egyes tételre vonatkozóan kitölti és benyújtja a TRACES rendszeren keresztül az e rendelet mellékletében meghatározott mintának és megjegyzéseknek megfelelően.
               Ugyanez vonatkozik arra az esetre is, ha a szállítmányt az (EU) 2021/2306 felhatalmazáson alapuló rendelet 7. cikkének (3) bekezdésével összhangban az ellenőrzési tanúsítvány ellenőrzése és érvényesítése után osztják fel különböző tételekre.
               Ha az (EU) 2021/2306 felhatalmazáson alapuló rendelet 6. cikkének (6) bekezdésével és 7. cikkének (4) bekezdésével összhangban az ellenőrzési tanúsítvány kivonatában rögzített tételre vonatkozó határozat értelmében a tétel szabad forgalomba bocsátható, az ellenőrzési tanúsítvány kivonatának számát fel kell tüntetni a 952/2013/EU rendelet 158. cikkének (1) bekezdésében említett, szabad forgalomba bocsátásra vonatkozó vám-árunyilatkozatban.
               A tétel átvételekor a címzettnek ki kell töltenie a TRACES rendszerben az ellenőrzési tanúsítvány kivonatának 13. rovatát annak megadásával, hogy a tétel átvételekor a csomagolás vagy a konténer és adott esetben az ellenőrzési tanúsítvány megfelel-e az (EU) 2018/848 rendelet III. melléklete 6. pontjának.

               (4)   Az ellenőrzési tanúsítvány kivonatát annak a tagállamnak a hivatalos nyelvén vagy hivatalos nyelveinek egyikén kell kiállítani, ahol a tételt szabad forgalomba kívánják bocsátani. A tagállamok hozzájárulhatnak ahhoz, hogy a tanúsítványokat az Unió egy másik hivatalos nyelvén állítsák ki, szükség esetén hiteles fordítással kísérve.

            5. cikk
            Bizonylatokon alapuló nyilvántartás
            A releváns illetékes hatóság, ellenőrző hatóság vagy ellenőrző szervezet kérésére az importőrnek, az első címzettnek vagy a címzettnek be kell mutatnia azon ellenőrzési tanúsítványt vagy adott esetben az ellenőrzési tanúsítvány azon kivonatát, amelyben megemlítik.

            6. cikk
            A termelőegységek és tevékenységek leírása
            A szállítmányt szabad forgalomba bocsátásra bejelentő importőr esetében az (EU) 2018/848 rendelet 39. cikke (1) bekezdése d) pontjának i. alpontjában említett ökológiai vagy átállási termelőegység és tevékenységek teljeskörű leírása a következőket tartalmazza:

                        a)

                        a telephely;

                        b)

                        a tevékenységek, feltüntetve az Unión belüli szabad forgalomba bocsátás helyét;

                        c)

                        bármely egyéb létesítmény, amelyet az importőr a behozott termékek tárolására kíván használni azok első címzettnek történő leszállításáig; és

                        d)

                        kötelezettségvállalás arra, hogy a behozott termékek tárolására használt bármely létesítményt ellenőrzésnek vetik alá, amelyet az ellenőrző hatóság vagy ellenőrző szervezet, vagy – amennyiben e tároló létesítmények egy másik tagállamban vagy régióban találhatók – az adott tagállamban vagy régióban ellenőrzésre elismert ellenőrző hatóság vagy ellenőrző szervezet hajt végre.

                  Az első címzett és a címzett esetében a leírásnak tartalmaznia kell a szállítmányok fogadására és tárolására használt létesítményeket.

            7. cikk
            Értesítés feltételezett vagy megállapított meg nem felelésről
            Amennyiben egy szállítmány megfelelésének az (EU) 2021/2306 felhatalmazáson alapuló rendelet 6. cikke szerinti ellenőrzése során feltételezett vagy megállapított meg nem felelést azonosítanak, az érintett tagállam az ökológiai gazdálkodásra vonatkozó információs rendszer és az (EU) 2021/279 bizottsági végrehajtási rendelet (9). II. mellékletének 4. szakaszában meghatározott sablon használatával haladéktalanul értesíti a Bizottságot és a többi tagállamot. A Bizottság tájékoztatja az illetékes hatóságot, illetve adott esetben az érintett harmadik ország ellenőrző hatóságát vagy ellenőrző szervezetét.

            8. cikk
            A papíralapú ellenőrzési tanúsítványokra és azok kivonataira vonatkozó átmeneti rendelkezések

               (1)   Az (EU) 2021/2306 felhatalmazáson alapuló rendelet 11. cikke (2) bekezdésének megfelelően kézi aláírással érvényesített papíralapú ellenőrzési tanúsítvány és az említett rendelet 11. cikke (5) bekezdésének megfelelően az ellenőrzési tanúsítvány kézi aláírással érvényesített papíralapú kivonata kíséri az árukat az első címzett vagy a címzett telephelyére.

               (2)   Az (1) bekezdésben említett papíralapú ellenőrzési tanúsítvány kézhezvételekor az első címzett ellenőrzi, hogy a tanúsítványban foglalt információ egyezik-e a TRACES rendszerben kitöltött tanúsítványban szereplő információval.
               Abban az esetben, ha a csomagok számára vonatkozó, az ellenőrzési tanúsítvány 13. rovatában említett információt és a tanúsítvány 16. és 17. rovatában foglalt információt nem töltötték ki a papíralapú ellenőrzési tanúsítványon, vagy ha ez az információ eltér a TRACES rendszerben kitöltött tanúsítványban szereplő információtól, akkor az első címzettnek a TRACES rendszerben kitöltött tanúsítványban szereplő információkat kell figyelembe vennie.

               (3)   A (2) bekezdésben említett ellenőrzést követően az első címzett kézzel aláírja és elküldi a 31. rovatban szereplő papíralapú ellenőrzési tanúsítványt a 12. rovatban említett importőrnek.

               (4)   Az importőr legalább két évig megőrzi a (3) bekezdésben említett papíralapú ellenőrzési tanúsítványt az ellenőrző hatóság vagy ellenőrző szervezet számára.

               (5)   Az ellenőrzési tanúsítvány (1) bekezdésben említett papíralapú kivonata esetében a címzett a tétel átvételekor kézzel aláírja a papíralapú kivonatot a 13. rovatban.

               (6)   A tétel címzettje legalább két évig megőrzi az ellenőrzési tanúsítvány (5) bekezdésben említett papíralapú kivonatát az ellenőrző hatóságok és/vagy ellenőrző szervezetek számára.

               (7)   Az első címzett vagy adott esetben az importőr készíthet a (3) bekezdésben említett papíralapú ellenőrzési tanúsítványról másolatot abból a célból, hogy az 5. cikknek megfelelően tájékoztassa az ellenőrző hatóságokat és ellenőrző szervezeteket. Minden ilyen másolaton nyomtatva vagy pecséttel fel kell tüntetni a „MÁSOLAT” jelölést.

               (8)   A címzett vagy adott esetben az importőr készíthet az ellenőrzési tanúsítvány (5) bekezdésben említett papíralapú kivonatáról másolatot abból a célból, hogy az 5. cikknek megfelelően tájékoztassa az ellenőrző hatóságokat és ellenőrző szervezeteket. Minden ilyen másolaton nyomtatva vagy pecséttel fel kell tüntetni a „MÁSOLAT” jelölést.

            9. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2022. január 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. október 21-én.

                  a Bizottság részéről

                  az elnök

               Ursula VON DER LEYEN

            (1)  HL L 150., 2018.6.14., 1. o.

            (2)  A Bizottság (EU) 2021/2306 felhatalmazáson alapuló rendelete (2021. október 21.) az (EU) 2018/848 európai parlamenti és tanácsi rendeletnek az Unióba való behozatalra szánt ökológiai termékek és átállási termékek szállítmányainak hatósági ellenőrzésére és az ellenőrzési tanúsítványra vonatkozó szabályokkal történő kiegészítéséről (lásd e Hivatalos Lap 13. oldalát).

            (3)  A Bizottság (EU) 2019/2123 felhatalmazáson alapuló rendelete (2019. október 10.) az (EU) 2017/625 európai parlamenti és tanácsi rendeletnek a bizonyos áruk esetében az ellenőrző pontokon elvégezhető azonossági és fizikai ellenőrzések, illetve a határállomástól távol is elvégezhető okmányellenőrzések eseteire és feltételeire vonatkozó szabályok tekintetében történő kiegészítéséről (HL L 321., 2019.12.12., 64. o.).

            (4)  Az Európai Parlament és a Tanács (EU) 2017/625 rendelete (2017. március 15.) az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet) (HL L 95., 2017.4.7., 1. o.).

            (5)  A Bizottság (EU) 2021/2305 felhatalmazáson alapuló rendelete (2021. október 21.) az (EU) 2017/625 európai parlamenti és tanácsi rendeletnek az ökológiai termékek és átállási termékek határállomásokon végzett hatósági ellenőrzések alóli mentesítésének eseteire és feltételeire vonatkozó szabályokkal történő kiegészítéséről, valamint az (EU) 2019/2123 és az (EU) 2019/2124 felhatalmazáson alapuló bizottsági rendelet módosításáról (lásd e Hivatalos Lap 5. oldalát).

            (6)  A Bizottság (EU) 2019/1715 végrehajtási rendelete (2019. szeptember 30.) a hatósági ellenőrzések információkezelési rendszerének és a rendszer elemeinek működésére vonatkozó szabályok megállapításáról (a hatósági ellenőrzések információkezelési rendszeréről szóló rendelet) (HL L 261., 2019.10.14., 37. o.).

            (7)  A Bizottság (EU) 2019/1013 végrehajtási rendelete (2019. április 16.) az Unióba belépő, bizonyos állat- és árukategóriákba tartozó szállítmányok érkezésére vonatkozó előzetes értesítésről (HL L 165., 2019.6.21., 8. o.).

            (8)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).

            (9)  A Bizottság (EU) 2021/279 végrehajtási rendelete (2021. február 22.) az ökológiai termelés és az ökológiai termékek jelölésének nyomonkövethetőségét és megfelelőségét biztosító ellenőrzéseket és egyéb intézkedéseket meghatározó (EU) 2018/848 európai parlamenti és tanácsi rendelet végrehajtására vonatkozó részletes szabályok megállapításáról (HL L 62., 2021.2.23., 6. o.).

            MELLÉKLET
            I. RÉSZ

               AZ ÖKOLÓGIAI ÉS ÁTÁLLÁSI TERMÉKEK EURÓPAI UNIÓBA VALÓ BEHOZATALÁRA VONATKOZÓ ELLENŐRZÉSI TANÚSÍTVÁNY .......... SZÁMÚ KIVONATA

                                    1.

                                    Az alapul szolgáló ellenőrzési tanúsítványt kiállító ellenőrző hatóság vagy ellenőrző szervezet

                                    2.

                                    Az (EU) 2018/848 európai parlamenti és tanácsi rendelet (1) szerinti eljárások:

                                                ☐

                                                Megfelelés (46. cikk);

                                                ☐

                                                Egyenértékű harmadik ország (48. cikk);

                                                ☐

                                                Egyenértékű ellenőrző hatóság vagy ellenőrző szervezet (57. cikk); vagy

                                                ☐

                                                Kereskedelmi megállapodás szerinti egyenértékűség (47. cikk).

                                    3.

                                    Az ellenőrzési tanúsítvány hivatkozási száma

                                    4.

                                    Ellenőrző hatóság vagy ellenőrző szervezet

                                    5.

                                    Importőr

                                    6.

                                    Származási ország

                                    7.

                                    Exportáló ország

                                    8.

                                    Határállomás/ellenőrző pont/szabad forgalomba bocsátás helye

                                    9.

                                    Rendeltetési ország

                                    10.

                                    A felosztással nyert tétel címzettje

                                    11.

                                    A termékek leírása
                                    Ökológiai vagy átállási KN-kódok Kategória Csomagok száma Tételszám A tétel nettó tömege és az eredeti szállítmány
                                    nettó tömege

                                    12.

                                    A tanúsítvány kivonatát ellenőrző és érvényesítő releváns illetékes hatóság.
                                    Ez a kivonat a fent leírt és a 3. rovatban említett számú eredeti ellenőrzési tanúsítvány hatálya alá tartozó szállítmány felosztásával nyert tételre vonatkozik.

                                                ☐

                                                Ökológiaiként bocsátható forgalomba;

                                                ☐

                                                Átállásiként bocsátható forgalomba;

                                                ☐

                                                Nem ökológiaiként bocsátható forgalomba;

                                                ☐

                                                A tétel nem bocsátható szabad forgalomba.

                                          További információk:
                                    Hatóság és tagállam:
                                    Dátum:
                                    A meghatalmazott személy neve és aláírása/minősített elektronikus bélyegző

                                    13.

                                    A tétel címzettjének nyilatkozata
                                    Megerősítem, hogy a termékek átvételekor a csomagolás vagy a konténer és adott esetben az ellenőrzési tanúsítvány:

                                                ☐

                                                megfelel az (EU) 2018/848 rendelet III. melléklete 6. pontjának; vagy

                                                ☐

                                                nem felel meg az (EU) 2018/848 rendelet III. melléklete 6. pontjának.

                        A meghatalmazott személy neve és aláírása

                        Dátum:

                  II. RÉSZ

               MEGJEGYZÉSEK AZ ELLENŐRZÉSI TANÚSÍTVÁNY KIVONATMINTÁJÁNAK KITÖLTÉSÉHEZ

                        Kivonatszám:

                        A kivonat száma megegyezik az eredeti szállítmány felosztásával nyert tétel számával.

                        1. rovat

                        :

                        Az alapul szolgáló ellenőrzési tanúsítványt kiállító harmadik országbeli ellenőrző hatóság vagy ellenőrző szervezet neve, címe és kódja.

                        2. rovat

                        :

                        Ez a rovat az (EU) 2018/848 rendelet azon rendelkezéseire utal, amelyek e kivonat kiadására és felhasználására vonatkoznak; tüntesse fel, hogy mely rendelkezés szerint történt az alapul szolgáló szállítmány behozatala, lásd az alapul szolgáló ellenőrzési tanúsítvány 2. rovatát.

                        3. rovat

                        :

                        Az alapul szolgáló tanúsítványhoz az elektronikus kereskedelem-ellenőrzési és szakértői rendszer (TRACES) által automatikusan hozzárendelt szám.

                        4. rovat

                        :

                        A szállítmányt felosztó vállalkozóval kapcsolatos ellenőrzésekért felelős ellenőrző hatóság vagy ellenőrző szervezet neve, címe és kódja.

                        5., 6. és 7. rovat

                        :

                        Lásd az alapul szolgáló ellenőrzési tanúsítvány vonatkozó információit.

                        8. rovat

                        :

                        A TRACES által a határállomáshoz, vagy az (EU) 2017/625 európai parlamenti és tanácsi rendelet (2) 53. cikke (1) bekezdésének a) pontja szerinti, határállomástól eltérő ellenőrző ponthoz, vagy adott esetben az Európai Unióban történő szabad forgalomba bocsátás helyéhez rendelt egyedi alfanumerikus kód, beleértve azt az országot, ahol a tétel ellenőrzésére szolgáló hatósági ellenőrzéseket végzik az (EU)2021/2306 felhatalmazáson alapuló bizottsági rendelet (3) 6. cikkének (1) bekezdésével összhangban, és ahol a szállítmányról hozott határozatot rögzítették az ellenőrzési tanúsítvány 30. rovatában.

                        9. rovat

                        :

                        A rendeltetési ország az Európai Unión belüli első címzett országa.

                        10. rovat

                        :

                        A (felosztásból nyert) tétel címzettje az Európai Unióban.

                        11. rovat

                        :

                        A termékek leírása, beleértve a következőket:

                                    —

                                    annak feltüntetése, hogy a termékek ökológiai vagy átállási jellegűek-e;

                                    —

                                    az érintett termékekre vonatkozó, a 2658/87/EGK tanácsi rendeletben (4) említett Kombinált Nómenklatúra-kód (KN-kód) (lehetőség szerint 8 számjegyű);

                                    —

                                    a termék kategóriája az (EU) 2021/1378 bizottsági végrehajtási rendelet (5) II. mellékletének megfelelően;

                                    —

                                    a csomagok száma (dobozok, ládák, zsákok, vödrök stb. száma);

                                    —

                                    a megfelelő egységekben kifejezett nettó tömeg (a nettó tömeg kilogrammja, liter stb.), valamint az alapul szolgáló ellenőrzési tanúsítvány 13. rovatában feltüntetett nettó tömeg.

                        12. rovat

                        :

                        Ezt a rovatot az illetékes hatóságnak kell kitöltenie az (EU) 2021/2306 felhatalmazáson alapuló rendelet 6. cikkének (6) bekezdésében és 7. cikkének (3) bekezdésében említett felosztási műveletből származó minden egyes tételhez.
                        Az illetékes hatóságnak ki kell választania a megfelelő lehetőséget, szükség esetén a relevánsnak ítélt további információk hozzáadásával. Különösen, ha „A tétel nem bocsátható szabad forgalomba” opciót választották, a vonatkozó információt a „További információk” rovatban kell megadni.
                        A határállomásokon hatósági ellenőrzésnek alávetett termékek esetében ezt a rovatot a határállomás illetékes hatóságának kell kitöltenie.
                        A meghatalmazott személy kézi aláírása csak az (EU) 2021/2306 felhatalmazáson alapuló rendelet 11. cikkének (5) bekezdésével összhangban 2022. június 30-ig papíron érvényesített ellenőrzési tanúsítványok kivonatai esetében kötelező.

                        13. rovat

                        :

                        Ezt a rovatot a tétel átvételekor a címzettnek kell kitöltenie, az (EU) 2018/848 rendelet III. mellékletének 6. pontjában előírt ellenőrzések elvégzését követően egy lehetőséget kiválasztva.
                        A címzett kézi aláírása az (EU) 2021/2306 felhatalmazáson alapuló rendelet 11. cikkének (5) bekezdésével összhangban 2022. június 30-ig papíron érvényesített ellenőrzési tanúsítványok kivonatai esetében kötelező.

               (1)  Az Európai Parlament és a Tanács (EU) 2018/848 rendelete (2018. május 30.) az ökológiai termelésről és az ökológiai termékek jelöléséről, valamint a 834/2007/EK tanácsi rendelet hatályon kívül helyezéséről (HL L 150., 2018.6.14., 1. o.).

               (2)  Az Európai Parlament és a Tanács (EU) 2017/625 rendelete (2017. március 15.) az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet) (HL L 95., 2017.4.7., 1. o.
               ).

               (3)  A Bizottság (EU) 2021/2306 felhatalmazáson alapuló rendelete (2021. október 21.) az (EU) 2018/848 európai parlamenti és tanácsi rendeletnek az Unióba való behozatalra szánt ökológiai termékek és átállási termékek szállítmányainak hatósági ellenőrzésére és az ellenőrzési tanúsítványra vonatkozó szabályokkal történő kiegészítéséről (HL L 461, 2021.12.27, p.13 o.).

               (4)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

               (5)  A Bizottság (EU) 2021/1378 végrehajtási rendelete (2021. augusztus 19.) az (EU) 2018/848 európai parlamenti és tanácsi rendelettel összhangban az ökológiai és átállási termékek Unióba történő behozatalában érintett harmadik országbeli gazdasági szereplők, gazdálkodói csoportok és exportőrök számára kiállított tanúsítványra vonatkozó egyes szabályok meghatározásáról, valamint az elismert ellenőrző hatóságok és ellenőrző szervezetek jegyzékének megállapításáról (HL L 297., 2021.8.20., 24. o.).